Előterjesztés Zalakaros Város Önkormányzat Képviselő-testülete 2023. szeptember 21-i ülésére

Tárgy:	Tájékoztatás a fizető parkolás bevezetésével kapcsolatos közbeszerzésről, elvi egyeztetés a parkolási díj mértékéről és a kedvezményezettek és kedvezmények köréről, továbbá az elektromos autótöltők fenntartásának kérdéséről      

Készítette: 	Ódor László, a munkacsoport vezetője
		Horváth Attila jegyző
		Bognár Ottó Péter településüzemeltetési, hatósági és közbiztonsági referens
	

Tisztelt Képviselő-testület!

I.

Mellékelten csatolom a fizető parkolás bevezetésének a tárgyában megbízott munkacsoport tájékoztatóját az egyes részletkérdésekkel kapcsolatosan.

A munkaanyagban kipontozottan hagyott részletkérdéseket a munkacsoport-vezetője kifejezetten helyi politikai döntésként értékelte, melyből következő álláspontja szerint arra vonatkozó javaslattételi kompetenciával nem rendelkezik. A tanácskozásra való meghívása esetén a részletkérdéseket illetően szívesen kifejti véleményét, illetve tájékoztatást ad a kipontozott tárgyakban döntések előterjesztésben leírt javaslatokkal való összefüggéséről, egymásra gyakorolt hatásairól.

Álláspontja szerint a képviselő-testületnek a napirendi pont tárgyalása során az alábbi kérdésekről kellene véleményt kialakítania, hogy ezt a tárgyban megalkotandó önkormányzati parkolási rendeletben szabályozhassa:
•	a díjköteles várakozási időszakról,
•	a fizetendő parkolási díjak mértékéről,
•	a díjfizetés alól mentesítettek köréről,
•	a kedvezményes várakozásra jogosultak köréről,
•	a kedvezményes parkolási díj mértékéről. 
     
II.

Zalakaros Város Önkormányzata a zalakarosi közterületi fizető parkolás bevezetése kapcsán, a telítettség mérés vizsgálatra és a forgalmi rend kialakítására irányuló kiviteli tervdokumentáció készítésére tervezői szerződést kötött a Via Ruris Mérnöki Kft.-vel. A Kft. által elkészített előzetes dokumentáció 2023.08.15-i szakmai egyeztetésén elhangzottak (emlékeztető csatolva), valamint a végleges dokumentáció alapján a fizető parkolás bevezetéséhez szükséges a forgalmi rend kialakítására vonatkozó intézkedések megtétele, melyről dönteni szükséges.
· „400-as” parkoló:
a) új feltáró út (utak) építése: 1 db szükséges a be- és kijárás céljából, 1 db ajánlott a kijárás céljából, és  
b) mozgássérült parkolóhelyek kialakítása. Mivel az új feltáró uta(ka)t mindenképpen terveztetni kell, e mozgássérült parkolóhelyekre is tervet kellene kérni.
c) A MenDan Hotel által jelenleg használt parkolók önkormányzati területen vannak, ezért a jövőbeni parkolás rendezése érdekében a tervezés előtt egyeztetni szükséges velük.
· Tourinform parkoló: 
a) 4 db parkoló megszüntetésével a jelenlegi „zsákutca” jelleg megszüntethető, az átjárás biztosítható,
b) 2 db mozgássérült parkoló kialakítása is szükséges, melyet nem kell terveztetni, ezért a kivitelezés a Karos-Park Kft.-től megrendelhető.
· Termál úti parkoló: Az akadálymentes megközelítés biztosítása szükséges, ehhez egy új gyalogoskapcsolat kiépítésére van szükség részben rámpa-szerűen kialakítva a sétány nyugati sávjában. Ez hatósági bejelentésköteles tevékenység.
· Napfény Hotel északi oldalán lévő levezető út mentén a parkolók száma növelhető a csapadékcsatorna helyreállítása után, melyet szintén terveztetni, engedélyeztetni kell. 

A Pénzügyi és Igazgatási Bizottság ülésén elhangzottak alapján a főépítész megvizsgálta a parkolók kialakítás településtervezési akadályait és az alábbiakról tájékoztatja a Képviselőtestületet:
Mint ahogyan az a mellékelt kivágaton is látható, a rendezési terv tartalmazza a parkolók kialakításának lehetőségét a Napfény Hotel telkének északi oldalán. A terület jelenleg is közlekedési terület, tehát településtervezési szempontból nincs akadálya parkoló kialakításának, rendezési tervet nem kell módosítani.

· [bookmark: _Hlk145400992]Üdülősoron lévő parkolóhelyek száma növelhető az Art Hotel és Belenus Hotel nyugati telekhatára és az útburkolat közötti széles zöld sáv beépítésével. Itt korábban már készült terv, ennek felülvizsgálata, aktualizálása szükséges. 

III.

Képviselői indítványra a napirendet vitára bocsátás céljából szeretnénk kiegészíteni az elektromos töltés lehetőségének fenntartásával vagy megszüntetésének részletkérdésével.

Az ügyben egy előzetes szakmai polémia folyt, melynek részleteiről a képviselő-testület tagjai az egyes üzenetekről értesített személyként tudomással bírnak. Tényállásként az alábbi összefoglalást kívánom adni. 

Az elektromobilitás hazai elterjesztésével kapcsolatos egyes állami feladatokról szóló 443/2017. (XII.27.) Korm. rendelet szerint: 
„1. § Az elektromobilitás hazai elterjesztésével kapcsolatos – 2. §-ban meghatározott – egyes közfeladatokat az e-Mobi Elektromobilitás Nonprofit Korlátolt Felelősségű Társaság (a továbbiakban: Társaság) látja el.” 

Az e-Mobi Kft. tehát a feladat ellátásának egyedüli szereplőjeként látja el az elektromobilitás elterjesztésével kapcsolatos közfeladatokat. 

A Zalakaros Város Önkormányzat által 2020.09.17-én aláírt módosítással egységes szerkezetű – mellékelten csatolt – együttműködési szerződés hangsúlyos elemei:
2. pont: Az E-Mobi Kft. az MVM-csoport leánycége, 100 %-os állami tulajdonban,
3. pont: az elektromos töltőstruktúra működtetése jogszabályban definiált közfeladat, 
6. pont: e közfeladat 2020.05.01-től visszterhessé vált, 
7. pont: az e-töltőállomás nem minősül üzemanyagtöltő-állomásnak,
14. pont: az 1,5 Ft/kWh + Áfa díj a töltőoszlop alatti 1 m²-es önkormányzati terület használati díja, tehát nem a parkolókért fizetik,
18. pont: a szerződés határozatlan időre szól. Mivel a 2018.09.04-től számított 5 év már eltelt, rendes felmondással lehet megszüntetni. 

A Pénzügyi Osztály adata szerint 2023-ban 14.737 Ft/év összeget számláztunk ki az e-Mobi Kft-nek, ami – visszaosztás után – mindössze 9.824 kWh/év zalakarosi töltést jelent.

A szerződés megszüntetése vagy fenntartása kérdésében való állásfoglalás mérlegelhető eleme lehet, hogy 
1.) az e-töltőállomást olyan települési szolgáltatásnak tekinti-e a képviselő-testület, amely az elektromos autóval érkező vendégek számára akár súlyozott szempont is lehet a pihenés helyszínének kiválasztásához,
2.) információink szerint a Park Inn Zalakaros hotel számára kb. 10 - 12 millió Ft-os költség vállalásával építették volna ki ezt a szolgáltatást.   

*

A Pénzügyi és Igazgatási Bizottság 2023.09.14-i ülésén képviselői felvetésként elhangzott, hogy az e-Mobi Elektromobilitás Nonprofit Korlátolt Felelősségű Társasággal kötött együttműködési szerződés megszüntetésének kezdeményezése mellett a képviselő-testület hívja fel a partner figyelmét arra, hogy a használati díjat reális piaci alapon megállapító új feltételekkel, továbbá a felülvizsgálat lehetőségének biztosításával nyitott a szerződéses kapcsolat folytatására. 

A határozati javaslatot az előterjesztő a fentiek szerint kiegészítette.   

Határozati javaslat:

I.

Zalakaros Város Önkormányzat Képviselő-testülete a fizető parkolás bevezetésének a tárgyában megbízott munkacsoport tájékoztatóját elfogadja.

A megalkotandó önkormányzati parkolási rendelet alapját képező településpolitikai döntéseket az alábbiak szerint állapítja meg: 
• a díjköteles várakozási időszak: 		…………………………………
• a fizetendő parkolási díjak mértéke:		………………………………… Ft
• a díjfizetés alól mentesítettek köre:		…………………………………
• a kedvezményes várakozásra jogosultak köre: …………………………………
• a kedvezményes parkolási díj mértéke:	………………………………… Ft
• az éves várakozási díj lakcímenként az első gépjárműre 	………………………………… Ft
• az éves várakozási díj	lakcímenként a második gépjárműre 	………………………………… Ft

• munkavállalói hozzájárulás kiváltása esetén az éves várakozási díj összege: 		……………. Ft
• az ingatlantulajdonosi hozzájárulás kiváltása esetén az éves várakozási díj összege: 	……………. Ft
• gazdálkodói hozzájárulás kiváltása esetén az éves várakozási díj összege: 		……………. Ft

Felhatalmazza a polgármestert, hogy a képviselő-testület fenti részletkérdésekben hozott döntései  alapján terjessze be az önkormányzat rendelettervezetét. 

Határidő:             2023. október 30.
Felelős:               Novák Ferenc polgármester

II. 

Zalakaros Város Önkormányzat Képviselő-testülete
1) Elfogadja a Via Ruris Mérnöki Kft. forgalmi rend kialakítására tett javaslatait.
2) Felkéri a polgármester, hogy a „400-as” parkoló feltárása és a Via Ruris Kft. által készített terv szerinti kialakítás érdekében a munkacsoport bevonásával folytasson egyeztető tárgyalást a MenDan Hotel képviselőivel.
3) Felkéri a polgármestert, hogy a 2) pontban meghatározott egyeztetés eredményeként kialakult közös álláspontnak megfelelően ajánlattételi felhívást tegyen közé az új feltáró utak és mozgássérült parkolóhelyek kialakítására vonatkozó engedélyezési tervdokumentáció elkészítésére vonatkozóan.
4) Felhatalmazza a polgármestert, hogy a Tourinform parkolónál az átjárás biztosítása érdekében a kiviteli munkákat a Karos-Park Kft.-től rendelje meg.
5) Felkéri a polgármestert, hogy a Termál úti parkolók akadálymentes megközelítése érdekében a szükséges intézkedéseket tegye meg. (hatósági bejelentés, pályáztatás)  
6) [bookmark: _Hlk145400638]Felkéri a polgármestert, hogy ajánlattételi felhívást tegyen közé a Napfény Hotel északi oldalán levezető út mentén kialakítandó parkolók terveztetése és engedélyeztetése érdekében.
7) Felkéri a polgármestert, hogy ajánlattételi felhívást tegyen közé az Art Hotel és Belenus Hotel nyugati telekhatára és az útburkolat közötti széles zöld sáv területén kialakítandó parkolók terveztetése (terv felülvizsgálata) és engedélyeztetése érdekében.
8) Felkéri a polgármestert, hogy az ajánlattételi felhívásokra beérkezett ajánlatokat terjessze a Képviselőtestület elé.

Határidő: 	2) 2023. október 15.
	        	3), 5), 6), 7) 2023. október 30. (ajánlattételi felhívás kibocsátása) 
	        	4) 2023. október 1.
	        	8) 2023. november 15.  
Felelős:	Novák Ferenc polgármester
Operatív felelős: Bognár Ottó Péter
[bookmark: _Hlk137204874]
III.

A) változat

Zalakaros Város Önkormányzat Képviselő-testülete az e-Mobi Elektromobilitás Nonprofit Korlátolt Felelősségű Társasággal (1037 Budapest, Montevideo utca 2/c.) az e-töltőállomás zalakarosi működtetése tárgyában kötött, Zalakaros Város Önkormányzat által 2020.09.17-én aláírt módosítással egységes szerkezetű együttműködési szerződés 2024.01.01. hatállyal rendes felmondással meg kívánja szüntetni annak alacsony összegű használati díja és a szórványos használata miatt.

Felhatalmazza a polgármestert, hogy a képviselő-testület döntéséről tájékoztassa az e-Mobi Elektromobilitás Nonprofit Korlátolt Felelősségű Társaságot, egyúttal hívja fel a figyelmét, hogy a képviselő-testület a használati díjat reális piaci alapon megállapító új feltételekkel, továbbá a felülvizsgálat lehetőségének biztosításával nyitott a szerződéses kapcsolat folytatására.  

Határidő:             2023. szeptember 30.
Felelős:               Novák Ferenc polgármester

B) változat

Zalakaros Város Önkormányzat Képviselő-testülete az e-Mobi Elektromobilitás Nonprofit Korlátolt Felelősségű Társasággal (1037 Budapest, Montevideo utca 2/c.) az e-töltőállomás zalakarosi működtetése tárgyában kötött, Zalakaros Város Önkormányzat által 2020.09.17-én aláírt módosítással egységes szerkezetű együttműködési szerződést továbbra is fenn kívánja tartani. 
	

Zalakaros, 2023. szeptember 8.

ph.
								 	Novák Ferenc 
								     	 polgármester
3
image1.jpeg




